## Zapisnik

Številka: 007-261/2021

Datum: 16. 2. 2023

Zadeva: Zapisnik 5. seje članov Strokovnega sveta DPOR 2022-2026

Lokacija: Onkološki inštitut Ljubljana, sejna soba – hibridna oblika

**Prisotni:** Sonja Tomšič (DPOR), Janez Žgajnar (DPOR), Branko Zakotnik (OIL), Mojca Gobec (MZ), Tanja Mate (MZ), Jožica Poličnik (MZ), Albina Rezar Planko (SB Celje), Tomaž Smrkolj (UKC LJ), Maja Čemažar (OIL), Martina Vrankar (OIL), Lorna Zadravec Zaletel (OIL), Urška Ivanuš (OIL), Janka Čarman (OIL), Maja Ebert Moltara (OIL), Vesna Zadnik (OIL), Gorana Gašljević (OIL), Kristijana Hertl (OIL), Martina Vrankar (OIL), Amela Duratović Konjević (OIL), Katarina Plantosar (OIL)

**Opravičili prisotnost:** Dominika Novak Mlakar (NIJZ), Maja Ravnik (UKC MB), Jasna But Hadžić (OIL),

**Odsotni:** Aleš Rozman (Klinika Golnik), Bojan Krebs (UKC MB), Danica Rotar Pavlič (KDM UL), Marko Hočevar (OIL)

**Dnevni red:**

1. Obravnava in potrditev letnega poročila DPOR za leto 2022 (Sonja Tomšič)
2. Razno

**Sklep:** Člani Strokovnega sveta so soglasno potrdili dnevni red 5. seje Strokovnega sveta.

V Strokovni svet Državnega programa obvladovanja raka 2022-2026 je bila imenovana Albina Rezar Planko, dr. med., namesto mag. Franca Vindišarja, dr. med., kot predstavnica sekundarne bolnišnice.

**AD 1** **Obravnava in potrditev** **letnega poročila DPOR za leto 2022** (Sonja Tomšič)

**Sklep 1:** Člani Strokovnega sveta so do 14. 2. 2023 prejeli v pregled in dopolnitve letno poročilo DPOR za leto 2022. Ožji tim DPOR je pred sejo prejel dodatno še poročilo za področje dedni raki, dopolnili so se tudi avtorji, ki so prisevali k poročilu, drugih dopolnitev ni prejel. Tudi na seji ni bilo podanih dodatnih dopolnitev. Letno poročilo je bilo soglasno potrjeno.

**Sklep 2:** Letno poročilo DPOR za leto 2022 bo objavljeno na spletni strani [www.dpor.si](http://www.dpor.si) in komunicirano z različnimi javnostmi.

**Sklep 3:** Letno poročilo DPOR za leto 2022 bo predstavljeno na seji Nadzornega sveta, ki je načrtovana 1. 3. 2023.

**AD 2**  **Razno**

**Sklep 1:** Decembra 2022 je bila s strani Ministrstva za zdravjeimenovana Skupina predstavnikov izvajalcev DPOR. Prvi sestanek je potekal 15. 2. 2023. Na prvi sestanek so bili poleg članov vabljeni tudi strokovni in generalni direktorji vseh splošnih bolnišnic. Na sestanku je bil sprejet sklep, da bi se tudi v prihodnje dobivali v razširjenem formatu.

**Sklep 2:** V procesu je imenovanje strokovnih skupin DPOR za družinsko medicino, genetiko, celostno rehabilitacijo in onkološko paliativno oskrbo.

**Sklep 3:** Člani Strokovnega sveta so se seznanilispobudo za imenovanje strokovne skupine DPOR za področje raka pri mladostnikih in mladih odraslih (15-39 let) in pobudo tudi **soglasno potrdili.** Gre za skupino bolnikov, ki imajo za njihovo celostno obravnavo precej drugačne potrebe od otroške ali odrasle populacije (šolanje, poklicno usmerjanje, ustvarjanje družine ipd.). Glede na vrsto raka, se v tej skupini pojavljajo tako raki, ki so pogostejši v otroštvu kot tisti, ki so pogostejši v odrasli dobi, tako je v njihovo obravnavo vključena tako Pediatrična klinika kot tudi inštitucije, ki obravnavajo odraslo populacijo. S problematiko raka pri mladostnikih in mladih odraslih se ukvarjajo tudi skupine na mednarodni ravni, ki prepoznavajo potrebo po drugačni obravnavi.

**Sklep 4:** V okviru DPOR so načrtovana naslednja srečanja:

1. Srečanje na temo novih presejanj: četrtek, 23. 2. 2023, od 9. do 14.30. ure, v Domus Medici na Zdravniški zbornici Slovenije

2. Letno srečanje DPOR: četrtek, 23. 3. 2023, od 13. do 15. ure, Hotel Union

3. Letno srečanje DPOR in NVO: petek, 7. 4. 2023 ob 11. uri, velika predavalnica OIL

**Sklep 5:** Dogajanje na EU ravni

1. Objavljeni profili držav članic EU o neenakosti na področju raka – na voljo [tukaj.](https://cancer-inequalities.jrc.ec.europa.eu/country-cancer-profiles)

2. EK bo v letu 2023 dala fokus na cepljenja povezana z rakom in EU Health Data Space

3. Z namenom, da lahko vsak spremlja potek in rezultate projektov s področji, ki so zanj strokovno bolj zanimivi, bo seznam aktualnih EU projektov s področja raka, ki so ga pripravili na DG SANTE, poslan članom Strokovnega sveta po e-pošti in objavljen na spletni strani [www.dpor.si](http://www.dpor.si)

4. Člani Strokovnega sveta bodo sproti seznanjani z novimi EU razpisi

**Sklep 6:** Tehnične zadeve

Prosojnice seje se bodo delile s člani Strokvnega sveta, prav tako pa bodo zapisniki v prihodnje bolj vsebinsko obogateni.

**Sklep 7**: Naslednji sestanek članov Strokovnega sveta DPOR **v sredo, 24. 5. 2023 ob 13. uri.**

**Zapisala:** Jožica Poličnik, MZ

**Vročiti:** Vabljenim na sestanku